‘พรูเด็นเชียล’เบี้ย3ไตรมาสเฉียดพันล้าน
พรูเด็นเชียล ยังเติบโตดี 9 เดือนได้เบี้ย 987 ล้านบาท
29 พ.ย. 2554

พรูเด็นเชียล ยังเติบโตดี 9 เดือนได้เบี้ย 987 ล้านบาท 
นายบินายัค ดัตตา กรรมการผู้จัดการ บริษัท พรูเด็นเชียล ประกันชีวิต (ประเทศไทย) เปิดเผยว่า ในช่วงไตรมาส 3 ที่ผ่านมา บริษัทมีเบี้ยรับรวม 448 ล้านบาท เติบโต 25% เมื่อเทียบกับช่วงเดียวกันของปีก่อน แต่หากเป็นช่วง 9 เดือนแรกของปีนี้ มีเบี้ยรับรวม 987 ล้านบาท 
ทั้งนี้ บริษัทยังคงรักษาอัตราการเติบโตอย่างต่อเนื่องในทุกช่องทางขาย ให้ความสำคัญในเรื่องคุณภาพของสินค้าและบริการ การบริหารต้นทุนการดำเนินงานให้เหมาะสม 
“เรามุ่งมั่นที่จะสร้างการเติบโตเพื่อเพิ่มยอดขายและส่วนแบ่งตลาดจากทุกช่องทางขายให้เพิ่มขึ้นอย่างต่อเนื่อง รวมถึงการบริหารการลงทุนที่รอบคอบบนพื้นฐานการเงินที่มั่นคง โดยเห็นได้จากเงินกองทุนสำรองของบริษัท 702 ล้านบาท สูงกว่าเกณฑ์ที่กำหนดไว้ถึง 406% แสดงให้เห็นถึงฐานะการเงินอันแข็งแกร่งของบริษัทได้เป็นอย่างดี” นายดัตตา กล่าว
สำหรับมาตรการช่วยเหลือน้ำท่วมนั้น บริษัทได้เพิ่มพื้นที่ผ่อนผันการชำระเบี้ยประกันเพิ่มเติมใน จ.นครปฐม และกทม.โดยลูกค้าที่มีวันครบกำหนดการชำระเบี้ยประกันระหว่างวันที่ 22 ก.ย. -31 ธ.ค. 2554 จะได้รับการขยายระยะเวลาผ่อนผันการชำระเบี้ยประกันภัยจากเดิม 31 วัน เป็น 91 วัน
บริษัทได้ออกมาตรการผ่อนผันเกณฑ์การชำระเบี้ยประกันภัยให้แก่ผู้ถือกรมธรรม์ประกันชีวิตที่อาศัยอยู่ในพื้นที่ประสบอุทกภัยร้ายแรง จำนวน 13 จังหวัด และในกรณีการต่ออายุกรมธรรม์ประกันชีวิตหรือการกลับคืนสู่สถานะเดิมของกรมธรรม์ประกันชีวิต บริษัทผ่อนผันให้โดยไม่คิดดอกเบี้ย และ/หรือ ไม่ตรวจสุขภาพผู้เอาประกันชีวิต เป็นเวลาไม่เกิน 6 เดือน นับแต่วันที่กรมธรรม์ประกันชีวิตขาดอายุ ทั้งนี้ บริษัทฯ